[**Cinematograf în aer liber în cartierul Timpuri Noi**](https://www.facebook.com/events/132009587145390/?ref=1&action_history=%5B%7B%22surface%22%3A%22permalink%22%2C%22mechanism%22%3A%22surface%22%2C%22extra_data%22%3A%5B%5D%7D%5D)

 Sâmbătă, pe **12 septembrie, de la ora 20.00**, vă așteaptăm cu mic, cu mare, în **fosta Piață Sezonieră Alexandru Vlahuță (Dăbuleni) din Timpuri Noi**, la proiecții de filme pe tematici urbane și comunitare.

 **Cinematograful în aer liber** este organizat de **Asociatia Komunitas** în cadrul Anualei de Arhitectură 2015 cu tematica Construind Comunitatea, ca încheiere a unei prime zile de festival urban - „Piața de Weekend – Festival Stradal în Timpuri Noi”.

 Festivalul își propune o activare inedită a fostei piețe sezoniere Dăbuleni și va avea loc pe durata unui weekend (**12-13 septembrie**), cuprinzând o serie de activități socio-culturale menite să îi apropie pe locuitorii din zonă de cartierul și orașul în care trăiesc. În acest sens, pe durata celor 2 zile, vor avea loc ateliere creative și activități de artă urbană care urmăresc intermedierea unor spații creative și pro-sociale, încurajarea interacțiunilor sociale pozitive și stimularea spiritului comunitar în interiorul cartierului.

 Filmele prezentate vin în completarea acestui festival, abordând o paletă largă de subiecte – de la tematici urbane și comunitare la filme artistice, documentare și filme de animație dedicate copiilor.

 Pe baza filmelor proiectate, comunitatea va fi stimulată să reflecteze asupra unor tematici precum implicarea civică, organizarea comunitară, intervențiile participative în spațiul public sau feluri prin care se poate interpreta și folosi orașul și cartierul lor.

Accesul la proiecții și la toate activitățile din cadrul Festivalului Urban este **gratuit.**

---

 Evenimentul **”Cinematograf în aer liber”** în cadrul **Zilei Cartierului Timpuri Noi** este finanţat de **Ordinul Arhitecţilor din România - Filiala Bucureşti**, în cadrul **Anualei de Arhitectură 2015** cu tema **Construind comunitatea**. Pentru mai multe detalii accesaţi [www.anuala.ro.](http://www.anuala.ro/)

**”Piața de Weekend – Festival Stradal”** în Timpuri Noi face parte din proiectul Spații Urbane în Acțiune, finanțat prin granturile SEE 2009-2014, în cadrul Fondului ONG în România.

Proiectul este coordonat de **Asociația Komunitas**, în parteneriat cu Asociația ArtWe, Asociaţia tranzit.ro, Direcția pentru Sport și Tineret a Municipiului București și susținut de grupul de arhitecți studioBasar.

Detalii suplimentare despre proiect:
<https://www.facebook.com/spatiiurbaneinactiune>
[www.spatii-urbane.ro](http://www.spatii-urbane.ro/)

**Parteneri media**: Revista Zeppelin, Revista Arhitectura, Arhitext, Think Outside the Box, Bună dimineaţa, Bucureşti, Creionetica